Rīgā 2015. gada 25. jūlijā

Latvijas Organiskās sintēzes institūta Iepirkumu komisija ir saņēmusi un izskatījusi ieinteresētā piegādātāja jautājumus par Latvijas Organiskās sintēzes institūta izsludināto iepirkumu, atklāto konkursu **„Asfalta seguma atjaunošana Latvijas Organiskās sintēzes institūtam pieguļošā teritorijā Aizkraukles ielā 21, Rīgā, ERAF projekta „Farmācijas un biomedicīnas Valsts nozīmes pētniecības centra zinātniskās infrastruktūras attīstība” ietvaros”**,

iepirkuma identifikācijas Nr.: **OSI 2015/31 AK ERAF**.

**Ieinteresētā piegādātāja jautājumi un Iepirkumu komisijas atbildes:**

Iepirkumā "Asfaltseguma rekonstrukcija Aizkraukles ielā 21, Rīgā", kur darbu daudzums (A-2;A-3; A-4), saskaņa ar Tehnisko specifikāciju trotuāriem jābūt AC8 h=4cm. Lūdzu izlabojiet tāmes.

**Atbilde:**

*Darbu apjomos tiešām pieļauta drukas kļūda. Saskaņā ar tehnisko specifikāciju, sarakstos A-2, A-3 un A-4, pozīcijā Nr. 4 pareizi jābūt norādītam "Ac-8, h=5cm". Nolikumam pievienotie Darbu apjomi tiks precizēti.*

Ja mums ar piegādātajiem ir brīva kredītlīnija, mēs varam pievienot apliecinājumus, ka viņi var nodrošināt materiāliem nepieciešamu daudzumu, atbilstoši darbu izpildes kalendārajam grafikam, tad apliecinājumu no bankas (6.forma) nevajag?

**Atbilde:**

*Iepirkuma Nolikuma 3.3.4. punktā tiek prasīta izziņa no pretendenta kredītiestādes, jo Pasūtītājam ir ļoti svarīgi gūt pārliecību par piedāvājumus iesniegušo pretendentu spēju izpildīt iepirkuma līgumu noteiktajos termiņos un ar esošajiem nosacījumiem. Tā kā finansējuma modelis līgumā ir pēcmaksa 100% apmērā un, kopējās darbu izmaksas sastāv ne tikai no materiālu izmaksām, Iepirkumu komisija uzskata, ka tikai ar materiālu piegādātāju apliecinājumiem par kredītlīniju materiālu iegādei nebūs pietiekami iepirkuma Nolikuma 3.3.4. punktā minētās kvalifikācijas prasības izpildei.*

Ar cieņu

Artūrs Aksjonovs

Latvijas Organiskās sintēzes institūta

Iepirkumu nodaļas vadītājs

Tel. 67014884